ตกขาวสีเหลืองๆส้มๆข้นๆ มีกลิ่นคาวเล็กน้อย มา 2 วัน (มีรูปแนบในลิ้งค์ค่ะ)​ มีไข้ต่ำตอนกลางคืน ต่อมน้ำเหลืองที่ขาหนีบโต 2 ข้าง กดเจ็บ มีแสบคันบริเวณแคมเล็กน้อย ก่อนนี้มีประวัติเป็นเชื้อราในช่องคลอดเป็นๆหายๆมาประมาณ 2 เดือนค่ะ กินยารักษาแล้วดีขึ้น ครั้งนี้สังเกตว่าสีตกขาวไม่เหมือนตอนเป็นเชื้อราค่ะ เพศสัมพันธ์ุครั้งล่่าสุดเมื่อ 3 สัปดาห์ก่อน 
สวัสดีค่ะ ตกขาวสีดังกล่าวเป็นตกขาวที่ผิดปกติค่ะ อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ปากมดลูกอักเสบจากโรคหนองใน5 อวัยวะภายในอุ้งเชิงกรานอัักเสบ อาจมีไข้ ร่วมกับปวดหน่วงท้องน้อยได้แนะนำให้รีบไปพบสูตินรีแพทย์ อาจจะมีการตรวจภายในและนำตกขาวผิดปกติไปตรวจเพิ่มเติมว่าน่าจะติดเชื้อใดมากที่สุดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์